techiaith/cofnodycynulliad_en-cy huggingface dataset:
English: There are challenges about population growth where it exists, and it's not just within the Cardiff area - though that is the most significant part - but it's also within north-east Wales. We've seen some areas of population growth there also. So, there's a broader challenge about managing that. There's something about the number of staff we have, but also the way in which those staff are organised, and so the way in which we organise local healthcare will matter, the numbers of doctors, but other professionals too. There are conversations I've had with the local health board, both in my capacity as a constituency Member but also as the Cabinet Secretary, about what the future will look like. The challenge in resourcing, as ever, is that when we put extra resource into one part of the health service, it does not necessarily exist for another. That's also a challenge the Government faces when we are allocating our budget after eight years of reduction in the real-term budget. But we always need to look at how we have a more effective use of the resources we currently have, as well as the continual campaign for greater resources for public services here in Wales.
Welsh: Mae yna heriau mewn perthynas â thwf yn y boblogaeth lle mae'n bodoli, ac nid yn ardal Caerdydd yn unig y mae'n bodoli - er ei fod yn fwyaf amlwg yno - ond mae hefyd yn wir yng ngogledd-ddwyrain Cymru. Rydym wedi gweld rhai ardaloedd lle y ceir twf yn y boblogaeth yno hefyd. Felly, mae yna her ehangach mewn perthynas â rheoli hynny. Mae rhywbeth ynglŷn â'r nifer o staff sydd gennym, ond hefyd y ffordd y trefnir y staff, ac felly bydd sut yr ydym yn trefnu gofal iechyd lleol yn bwysig, o ran niferoedd meddygon, ond gweithwyr proffesiynol eraill hefyd. Rwyf wedi cael sgyrsiau gyda'r bwrdd iechyd lleol, yn rhinwedd fy swydd fel Aelod etholaeth, ond hefyd fel Ysgrifennydd y Cabinet, ynglŷn â sut y bydd pethau yn y dyfodol. Yr her wrth ddarparu adnoddau, fel bob amser, pan fyddwn yn rhoi adnoddau ychwanegol i un rhan o'r gwasanaeth iechyd, yw nad ydynt yn bodoli ar gyfer rhan arall. Mae honno hefyd yn her y mae'r Llywodraeth yn ei hwynebu pan fyddwn yn dyrannu ein cyllideb ar ôl wyth mlynedd o leihad yn y gyllideb mewn termau real. Ond mae bob amser angen i ni edrych ar sut y gallwn wneud defnydd mwy effeithiol o'r adnoddau sydd gennym ar hyn o bryd, yn ogystal â'r ymgyrch barhaus am fwy o adnoddau ar gyfer gwasanaethau cyhoeddus yma yng Nghymru.
English: I'm grateful to my colleague Dai Rees who's going to be bringing forward a short debate later on today about the impact of austerity, which is clearly at the heart of so much that we can and can't do. So, continuing that theme, Cabinet Secretary, even though you've been able to protect nursing bursaries in Wales, which the UK Government in England has cut - and the Royal College of Nursing have made significant comments about that today during a debate - would you agree that the Welsh Government could have done even more for nursing and front-line NHS staff, whether that's in training or recruitment, if we'd not faced over £1 billion of cuts since 2010? And would you further agree that many of us in this Chamber are just getting a little bit tired of hearing Tory benches constantly calling for more investment in health when it's their UK Government in Westminster that have chosen to make such deep cuts in our budgets? [ Interruption.]
Welsh: Rwy'n ddiolchgar i fy nghyd-Aelod Dai Rees a fydd yn cyflwyno dadl fer yn ddiweddarach heddiw am effaith cyni, sy'n amlwg wrth wraidd cymaint o'r hyn y gallwn ac na allwn ei wneud. Felly, gan barhau â'r thema honno, Ysgrifennydd y Cabinet, er eich bod wedi llwyddo i ddiogelu bwrsariaethau nyrsio yng Nghymru, bwrsariaethau a dorrwyd gan Lywodraeth y DU yn Lloegr - ac mae'r Coleg Nyrsio Brenhinol wedi gwneud sylwadau pwysig am hynny mewn dadl heddiw - a fyddech yn cytuno y gallasai Llywodraeth Cymru fod wedi gwneud mwy eto dros nyrsio a staff rheng flaen y GIG, boed ym maes hyfforddi neu recriwtio, pe na baem wedi wynebu dros £1 biliwn o doriadau ers 2010? Ac a fyddech hefyd yn cytuno bod llawer ohonom yn y Siambr hon yn dechrau blino ar glywed meinciau'r Torïaid yn galw'n gyson am fwy o fuddsoddiad ym maes iechyd o gofio mai eu Llywodraeth hwy yn San Steffan sydd wedi dewis gwneud toriadau mor ddwfn yn ein cyllidebau? [ Torri ar draws.]
English: Despite the noise of outrage from the Tory benches, what the Member says is factually and undeniably correct. Members on Conservative seats in this place need to recognise that they have been champions of austerity for three successive general elections. For three successive general elections, you have been champions of austerity. You cannot now avoid the unavoidable consequence of that austerity. Despite eight years of Tory austerity, we have record numbers of health service staff, because of choices made by this Welsh Labour Government. Despite eight years of Tory austerity, we have record numbers of registered nurses, because of choices made by this Welsh Labour Government. The Tories will stand up for austerity, they won't stand up for the health service, they won't stand up for a proper funding settlement for Wales, because it is in their interest and because it is their ideological obsession. The Tories will always be the same.
Welsh: Er gwaethaf sŵn y dicter o feinciau'r Torïaid, mae'r hyn a ddywed yr Aelod yn ddiymwad ac yn ffeithiol gywir. Mae angen i'r Aelodau Ceidwadol yn y lle hwn gydnabod eu bod wedi bod yn hyrwyddo cyni dros dri etholiad cyffredinol olynol. Dros dri etholiad cyffredinol olynol, rydych wedi bod yn hyrwyddo cyni. Ni allwch osgoi canlyniad anorfod y cyni hwnnw yn awr. Er gwaethaf wyth mlynedd o gyni Torïaidd, mae gennym y nifer uchaf erioed o staff yn y gwasanaeth iechyd, oherwydd penderfyniadau a wnaed gan Lywodraeth Lafur Cymru. Er gwaethaf wyth mlynedd o gyni Torïaidd, mae gennym y nifer uchaf erioed o nyrsys cofrestredig, oherwydd penderfyniadau a wnaed gan Lywodraeth Lafur Cymru. Bydd y Torïaid yn dadlau dros gyni, ni fyddant yn dadlau dros y gwasanaeth iechyd, ni fyddant yn dadlau dros setliad ariannu priodol i Gymru, oherwydd bod hynny er budd iddynt ac oherwydd ei fod yn obsesiwn ideolegol ganddynt. Ni fydd y Torïaid byth yn newid.
English: Cabinet Secretary, as has been highlighted before, the cross-party group on cancer last week highlighted some concerns over recruitment of staff. It also highlighted that staff banding in speciality areas is actually lower in Wales than in England. Some are band 6 in Wales, where the equivalent post is a band 7 in England. Staff therefore are either migrating to an equivalent job with better pay in England or actually not even coming into Wales. What's the Welsh Government going to do to ensure an equality of staff banding for equivalent work across the UK?
Welsh: Ysgrifennydd y Cabinet, fel sydd eisoes wedi cael sylw, amlygwyd pryderon ynghylch recriwtio staff gan y grŵp trawsbleidiol ar ganser yr wythnos diwethaf. Nododd hefyd fod bandio staff mewn meysydd arbenigol yn is yng Nghymru nag yn Lloegr mewn gwirionedd. Mae rhai ym mand 6 yng Nghymru, tra bo'r rhai sydd yn y swydd gyfatebol yn Lloegr ym mand 7. Mae staff felly naill ai'n mudo i swyddi cyfatebol ar gyflogau gwell yn Lloegr neu ni fyddant yn dod i Gymru yn y lle cyntaf hyd yn oed. Beth y mae Llywodraeth Cymru yn bwriadu ei wneud i sicrhau cydraddoldeb wrth fandio staff ar gyfer gwaith cyfatebol ledled y DU?
English: These are negotiations that are ongoing with our trade unions, as representatives of the workforce. In England, they imposed a variety of measures into the contract. I am proud of the fact that we listen to and engage with our trade unions as workforce representatives. I look forward to a future conversation about Agenda for Change terms and conditions. If there is to be, finally, more money from the UK Treasury, we can have a conversation here in Wales with our partners about how to allocate that money to our hard-working NHS staff and those areas where we think it will make a particular difference to the service provided and outcomes for people here in Wales.
Welsh: Mae'r rhain yn drafodaethau sy'n mynd rhagddynt gyda'n hundebau llafur fel cynrychiolwyr y gweithlu. Yn Lloegr, nodwyd amrywiaeth o fesurau yn y contract. Rwy'n falch o'r ffaith ein bod yn gwrando ac yn ymgysylltu â'n hundebau llafur fel cynrychiolwyr y gweithlu. Edrychaf ymlaen at gael sgwrs am amodau a thelerau Agenda ar gyfer Newid yn y dyfodol. Os cawn fwy o arian gan Drysorlys y DU o'r diwedd, yna gallwn gael sgwrs yma yng Nghymru gyda'n partneriaid ynglŷn â sut y gallwn ddyrannu'r arian hwnnw i staff gweithgar ein GIG a'r meysydd lle y credwn y bydd yn gwneud gwahaniaeth penodol i'r gwasanaeth a ddarperir a'r canlyniadau i bobl yma yng Nghymru.
English: Health boards are expected to deliver care in line with guidance from the National Institute for Health and Care Excellence on referral for suspected cancer and the diagnosis of prostate cancer. Our approach to helping health boards and supporting them is set out in the cancer delivery plan for Wales.
Welsh: Disgwylir y bydd byrddau iechyd yn darparu gofal yn unol â chanllawiau gan y Sefydliad Cenedlaethol dros Ragoriaeth mewn Iechyd a Gofal mewn perthynas ag atgyfeirio pan fo amheuaeth o ganser a diagnosis o ganser y brostad. Nodir ein dull o gynorthwyo a chefnogi byrddau iechyd yn y cynllun cyflawni canser ar gyfer Cymru.
English: Last month, I called for a Welsh Government statement on multiparametric - or mp - MRI scans for NHS patients for suspected prostate cancer. Subsequently, you wrote to a patient to say that Betsi Cadwaladr university health board does provide mpMRI scans in line with the current NICE guidelines for prostate cancer. The guidelines state that multiparametric MRI should be considered 'for men with a negative transrectal ultrasound 10-12 core biopsy to determine whether another biopsy is needed.' One of those men you were writing to was one of many men who have contacted me in north Wales who were not offered an mpMRI scan following a negative biopsy, unless they paid around £1,000 to have it carried out at a private hospital. Given that Wrexham Maelor is the only centre in Wales that participated in the England and Wales PROMIS - prostate MRI imaging study - which found that whereas the painful transrectal ultrasound-guided biopsy offered by Betsi Cadwaladr is only 47 per cent accurate, the mpMRI scan is over 90 per cent accurate, how are you ensuring that men in Wales participate in or take advantage of the £75 million research project launched by the UK Prime Minister, which will recruit 40,000 men into trials for better diagnosis and treatments for the disease using mpMRI scans?
Welsh: Y mis diwethaf, gelwais am ddatganiad gan Lywodraeth Cymru ar sganio MRI amlbarametrig - neu mpMRI - ar gyfer cleifion y GIG yr amheuir bod canser y prostad arnynt. Yn dilyn hynny, ysgrifenasoch at glaf yn dweud bod bwrdd iechyd prifysgol Betsi Cadwaladr yn darparu sganiau mpMRI yn unol â chanllawiau cyfredol y Sefydliad Cenedlaethol dros Ragoriaeth mewn Iechyd a Gofal ar gyfer canser y prostad. Dywed y canllawiau y dylid ystyried MRI amlbarametrig 'ar gyfer dynion â biopsi craidd 10-12 uwchsain trawsrectol negyddol i benderfynu ar ba un a oes angen biopsi arall.' Roedd un o'r dynion hynny roeddech yn ysgrifennu atynt yn un o lawer o ddynion sydd wedi cysylltu â mi yng ngogledd Cymru i ddweud na chawsant gynnig sgan mpMRI yn dilyn biopsi negyddol oni bai eu bod yn talu tua £1,000 i'w gael mewn ysbyty preifat. O gofio mai Ysbyty Maelor Wrecsam yw'r unig ganolfan yng Nghymru a gymerodd ran yn astudiaeth PROMIS Cymru a Lloegr - astudiaeth ddelweddu MRI y prostad - a ganfu nad yw'r biopsi uwchsain trawsrectol poenus a gynigir gan Betsi Cadwaladr ond 47 y cant yn gywir, tra bo'r sgan mpMRI dros 90 y cant yn gywir, sut y sicrhewch fod dynion yng Nghymru yn cymryd rhan neu'n manteisio ar y prosiect ymchwil £75 miliwn a lansiwyd gan Brif Weinidog y DU, a fydd yn recriwtio 40,000 o ddynion i gymryd rhan mewn treialon i gael diagnosis a thriniaethau gwell ar gyfer y clefyd drwy ddefnyddio sganiau mpMRI?
English: The pilot you refer to in England is a London-only pilot, so it's not a national pilot that takes in the whole of England in any event. We have pilots that are being run here in Wales in a variety of health boards. As I say, we will continue to provide a service that is in line with NICE guidance. The NICE guidance is due to be updated in April 2019. If we have the Welsh urology board - again, our clinicians here in Wales - if they reach a clinical consensus in advance of that, we can make different choices right across the service, but at this point, the provision is evidence based. Actually, there is a high satisfaction rate from prostate cancer patients here in Wales. I'm satisfied that health boards are doing what they should do, but, of course, we will always have more to learn from pilots in every part of the country, just as, indeed, pilots in north Wales will have much to teach the rest of the country in a variety of areas; for example, in a different area of the advanced paramedic trial in north Wales, where there'll be learning for the rest of the country to learn from there. It is entirely normal to have pilots to take learning from and then improve the whole service - that is exactly what we are doing with prostate cancer as well.
Welsh: Mae'r cynllun peilot rydych yn cyfeirio ato yn Lloegr yn gynllun peilot sydd ar waith yn Llundain yn unig, felly nid yw'n gynllun peilot cenedlaethol ar gyfer Lloegr yn gyfan beth bynnag. Mae gennym gynlluniau peilot ar waith yma yng Nghymru mewn amryw o fyrddau iechyd. Fel rwy'n dweud, byddwn yn parhau i ddarparu gwasanaeth sy'n unol â chanllawiau'r Sefydliad Cenedlaethol dros Ragoriaeth mewn Iechyd a Gofal. Disgwylir y bydd canllawiau'r Sefydliad Cenedlaethol dros Ragoriaeth mewn Iechyd a Gofal yn cael eu diweddaru ym mis Ebrill 2019. Os oes gennym fwrdd wroleg Cymru - unwaith eto, ein clinigwyr yma yng Nghymru - os ydynt yn dod i gonsensws clinigol cyn hynny, gallwn wneud dewisiadau gwahanol ar draws y gwasanaeth, ond ar hyn o bryd, mae'r ddarpariaeth yn seiliedig ar dystiolaeth. Mewn gwirionedd, mae cyfradd foddhad cleifion canser y prostad yng Nghymru yn uchel. Rwy'n fodlon fod byrddau iechyd yn gwneud yr hyn y dylent ei wneud, ond wrth gwrs, bydd gennym bob amser fwy i'w ddysgu o gynlluniau peilot ym mhob rhan o'r wlad, fel yn wir y bydd gan gynlluniau peilot yn ngogledd Cymru lawer i'w ddysgu i weddill y wlad mewn amryw o feysydd; er enghraifft, ym maes gwahanol y treial parafeddygol uwch yng ngogledd Cymru, lle bydd gwersi i'w dysgu i weddill y wlad o hynny. Mae'n hollol arferol i gael cynlluniau peilot ar gyfer dysgu ganddynt ac yna gwella'r gwasanaeth cyfan - dyna'n union a wnawn gyda chanser y prostad yn ogystal.
English: What's just been outlined in Betsi is also true of Hywel Dda, and I have a constituent who's also been told to pay £1,000 for a multiparametric MRI scan. The reason for that is that, as you say, the NICE guidelines talk about such a scan following a biopsy, but we have health boards in Wales - Cardiff and the Vale, Cwm Taf and Aneurin Bevan - that offer these scans as a routine diagnostic tool with, as has just been set out, improved pick-up rates of some 93 per cent, and less risk of bleeding, infection and sepsis following the more invasive other tools that have been used for prostate cancer following raised prostate-specific antigen levels. I don't understand - I did write to you regarding this constituent - why it is we have this postcode lottery on prostate diagnosis in Wales. Yes, the NICE guidelines are there, but they are the minimum requirement. Since we have three health boards in Wales offering more, then surely all of those health boards in Wales should offer more, because, as you say in your letter to me, there is evidence that this is good practice. Well, if it's good practice and it's evidenced, offer it for everyone and offer it for my constituents in Hywel Dda as well.
Welsh: Mae'r hyn sydd newydd gael ei amlinellu mewn perthynas â Betsi Cadwaladr hefyd yn wir am Hywel Dda, ac mae gennyf etholwr sydd newydd gael ei hysbysu bod yn rhaid iddo dalu £1,000 am sgan MRI amlbarametrig. Y rheswm am hynny, fel y dywedwch, yw bod canllawiau'r Sefydliad Cenedlaethol dros Ragoriaeth mewn Iechyd a Gofal yn sôn am sgan o'r fath yn dilyn biopsi, ond mae gennym fyrddau iechyd yng Nghymru - Caerdydd a'r Fro, Cwm Taf ac Aneurin Bevan - sy'n cynnig y sganiau hyn fel adnodd diagnostig rheolaidd, fel sydd newydd gael ei amlinellu, gyda chyfraddau canfod gwell o tua 93 y cant, a llai o risg o waedu, haint a sepsis yn sgil defnyddio peth o'r offer mwy ymyrrol ar gyfer canser y prostad yn dilyn lefelau uchel o antigenau prostad-benodol. Nid wyf yn deall - ysgrifennais atoch mewn perthynas â'r etholwr hwn - pam fod gennym loteri cod post o'r fath ar ddiagnosis canser y prostad yng Nghymru. Oes, mae gennym ganllawiau'r Sefydliad Cenedlaethol dros Ragoriaeth mewn Iechyd a Gofal, ond gofynion sylfaenol yw'r rheini. Gan fod gennym dri bwrdd iechyd yng Nghymru sy'n cynnig mwy, does bosibl na ddylai pob un o'r byrddau iechyd hyn yng Nghymru gynnig mwy, oherwydd fel y dywedwch yn eich llythyr ataf, ceir tystiolaeth sy'n dangos bod hwn yn arfer da. Wel, os yw'n arfer da ac os oes tystiolaeth i'w gefnogi, cynigiwch ef i bawb ac i fy etholwyr i yn Hywel Dda yn ogystal.
English: As I said in my first answer to Mark Isherwood, there are pilots running in Wales. If there is a new clinical consensus, underpinned by evidence, in Wales, we can make a system-wide shift. That is where we are. There are pilots in the three health boards that you mention. The evidence base for that is gathering and growing, and we will then be able to make a choice on the basis of the evidence and on the basis of the very best clinical advice. Until then, I don't think any health Minister would say that they wish to direct the health service to offer a service that is not underpinned by the very best available clinical evidence and advice.
Welsh: Fel y dywedais yn fy ateb cyntaf i Mark Isherwood, mae yna gynlluniau peilot ar waith yng Nghymru. Os oes consensws clinigol newydd yn seiliedig ar dystiolaeth, yng Nghymru, gallwn gyflawni newid ar draws y system gyfan. Dyna ein sefyllfa ar hyn o bryd. Mae yna gynlluniau peilot yn y tri bwrdd iechyd a grybwyllwyd gennych. Mae'r sylfaen dystiolaeth ar gyfer hynny'n tyfu, a byddwn wedyn yn gallu dewis ar sail y dystiolaeth ac ar sail y cyngor clinigol gorau. Tan hynny, nid wyf yn credu y byddai unrhyw Weinidog iechyd yn dweud eu bod yn dymuno cyfarwyddo'r gwasanaeth iechyd i gynnig gwasanaeth nad yw'n seiliedig ar y dystiolaeth a'r cyngor clinigol gorau sydd ar gael.
English: The cancer delivery plan outlines our vision for cancer services in Wales. It brings stakeholders together to drive improvement in cancer services and outcomes. The plan was updated and re-published in November 2017 and will take us through to 2020.
Welsh: Mae'r cynllun cyflawni ar gyfer canser yn amlinellu ein gweledigaeth ar gyfer gwasanaethau canser yng Nghymru. Mae'n dod â rhanddeiliaid at ei gilydd i ysgogi gwelliant mewn gwasanaethau a chanlyniadau canser. Cafodd y cynllun ei ddiweddaru a'i ailgyhoeddi ym mis Tachwedd 2017 a bydd yn mynd â ni hyd at 2020.
English: Earlier this month, my constituent Mr Huw Thomas of Bargoed brought to my attention a new initiative for cancer treatment that is being introduced by NHS England, which is the creation of one-stop shops for cancer diagnosis with all of the necessary tests to diagnose the disease being carried out in one centre. The aim is to speed up the identification of particular types of cancer. I understand that there are two such pilots in Wales - I may be wrong about that, but that's what I was told last week. I'm aware of the Welsh Government's strategic document you made reference to, but it doesn't specifically mention that. So, can the Cabinet Secretary clarify that and give us his thoughts on whether such an initiative would be of benefit in Wales?
Welsh: Yn gynharach y mis hwn, fe wnaeth fy etholwr, Mr Huw Thomas o Fargoed, dynnu fy sylw at fenter newydd ar gyfer trin canser sy'n cael ei chyflwyno gan GIG Lloegr, sef creu siopau un stop ar gyfer diagnosis canser gyda'r holl brofion angenrheidiol i wneud diagnosis o'r clefyd yn cael eu cyflawni mewn un ganolfan. Y nod yw cyflymu'r gwaith o adnabod mathau penodol o ganser. Deallaf fod dau gynllun peilot o'r fath yng Nghymru - efallai fy mod yn anghywir ynglŷn â hynny, ond dyna'r hyn a ddywedwyd wrthyf yr wythnos diwethaf. Rwy'n ymwybodol o'r ddogfen strategol gan Lywodraeth Cymru y cyfeirioch chi ati, ond nid yw'n sôn yn benodol am hynny. Felly, a all Ysgrifennydd y Cabinet egluro hynny a dweud wrthym a fyddai menter o'r fath o fudd yng Nghymru?
English: Yes, and I'm grateful to the Member for raising the issue. It highlights, in some ways, how an announcement made in England will often grab attention and headlines, whereas work we are already doing in advance of England often doesn't reach the same pick-up. In this area, we've actually been looking at what we're calling a vague symptom pathway, which is essentially a one-stop shop, and those pathways are being piloted in both Cwm Taf health board and the Aneurin Bevan health board. It's a two-year pilot. We've already undertaken about a year of that. After a second year, we'll have an evaluation to understand the impact of it. This is part of the cancer implementation group's work for that focus on earlier identification. It comes from work done by Welsh clinicians when they visited Denmark to understand what they had done more successfully on the early identification of cancer. So, it's an area where we're actually ahead of the pilot they're undertaking in England, and I expect to have results earlier than that. Then, of course, I'll be more than happy to report back to this place and the wider public about what we continue to do to improve cancer outcomes here in Wales.
Welsh: Ie, ac rwy'n ddiolchgar i'r Aelod am godi'r mater. Mewn rhai ffyrdd, mae'n tynnu sylw at sut y bydd cyhoeddiad a wneir yn Lloegr yn tynnu sylw ac yn cyrraedd y penawdau, ond yn aml ni fydd gwaith yr ydym eisoes yn ei wneud cyn i Loegr ei wneud yn cael yr un sylw. Yn y maes hwn, rydym wedi bod yn edrych ar yr hyn a elwir gennym yn llwybr symptomau amwys, sef siop un stop i bob pwrpas, ac mae'r llwybrau hynny'n cael eu treialu ym mwrdd iechyd Cwm Taf a bwrdd iechyd Aneurin Bevan. Cynllun peilot dwy flynedd ydyw. Rydym eisoes wedi cyflawni blwyddyn ohono. Ar ôl ail flwyddyn, byddwn yn cynnal gwerthusiad i ddeall ei effaith. Mae hyn yn rhan o waith y grŵp gweithredu ar ganser sy'n canolbwyntio ar adnabod canser yn gynharach. Mae'n deillio o waith a wnaed gan glinigwyr o Gymru a ymwelodd â Denmarc i ddeall yr hyn a wnaed yn fwy llwyddiannus yno ar adnabod canser yn gynnar. Felly, mae'n faes lle rydym, mewn gwirionedd, ar y blaen i'r cynllun peilot sydd ar waith yn Lloegr, ac rwy'n disgwyl cael canlyniadau yn gynharach na hynny. Yna, wrth gwrs, byddaf yn fwy na pharod i adrodd yn ôl i'r lle hwn a'r cyhoedd yn fwy cyffredinol ynglŷn â'r hyn rydym yn parhau i'w wneud i wella canlyniadau canser yma yng Nghymru.